SL Uradni list Evropske unije L 301/14

IZVEDBENA UREDBA KOMISIJE (EU) 2015/2065

z dne 17. novembra 2015

o določitvi obrazca uradnega obvestila o programih držav članic za usposabljanje in izdajanje spričeval v skladu z Uredbo (EU) št. 517/2014 Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 517/2014 Evropskega parlamenta in Sveta z dne 16. aprila 2014 o fluoriranih toplogrednih plinih in razveljavitvi Uredbe (ES) št. 842/2006 (1) ter zlasti člena 10(13) Uredbe,

ob upoštevanju naslednjega:

(1) Oblika uradnega obvestila iz člena 10(10) Uredbe (EU) št. 517/2014 bi morala biti harmonizirana, pri čemer so določene potrebne bistvene informacije, da se omogoči avtentifikacija spričevala ali potrdil, s čimer se izpolnijo minimalne zahteve in pogoji za vzajemno priznavanje, ki so bili oblikovani.

(2) S sprejetjem Izvedbene uredbe Komisije (EU) 2015/2067 (2) in Izvedbene uredbe Komisije (EU) 2015/2066 (3) je Komisija posodobila minimalne zahteve in pogoje za vzajemno priznavanje.

(3) Uredbo (ES) št. 308/2008 (4) bi bilo zato treba razveljaviti.

(4) Ukrepi iz te uredbe so v skladu z mnenjem odbora, ustanovljenega na podlagi člena 24 Uredbe (EU) št. 517/2014 –

SPREJELA NASLEDNJO UREDBO:

Člen 1

Države članice za uradna obvestila iz člena 10(10) Uredbe (EU) št. 517/2014 uporabljajo naslednje obrazce:

1. za nepremično opremo za hlajenje in klimatizacijo ter toplotne črpalke in hladilne enote tovornjakov hladilnikov in hladilnih priklopnikov obrazec za uradno obvestilo iz Priloge I k tej uredbi;

2. za nepremične protipožarne sisteme in gasilne aparate obrazec za uradno obvestilo iz Priloge II k tej uredbi;

3. za električne stikalne mehanizme obrazec za uradno obvestilo iz Priloge III k tej uredbi;

4. za opremo, ki vsebuje fluorirane toplogredne pline, obrazec za uradno obvestilo iz Priloge IV k tej uredbi;

5. za klimatske naprave v motornih vozilih obrazec za uradno obvestilo iz Priloge V k tej uredbi.

Člen 2

Uredba (ES) št. 308/2008 se razveljavi.

Sklici na razveljavljeno uredbo se upoštevajo kot sklici na to uredbo in se berejo v skladu s korelacijsko tabelo v Prilogi VI.

Člen 3

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 17. novembra 2015 Za Komisijo Predsednik Jean-Claude JUNCKER

(1) UL L 150, 20.5.2014, str. 195.

(2) Izvedbena uredba Komisije (EU) 2015/2067 z dne 17. novembra 2015 o določitvi minimalnih zahtev in pogojev za vzajemno priznavanje za izdajanje spričeval fizičnim osebam glede nepremične opreme za hlajenje in klimatizacijo ter toplotnih črpalk in hladilnih enot tovornjakov hladilnikov in hladilnih priklopnikov, ki vsebujejo fluorirane toplogredne pline, in za izdajanje spričeval podjetjem glede nepremične opreme za hlajenje in klimatizacijo ter toplotnih črpalk, ki vsebujejo fluorirane toplogredne pline v skladu z Uredbo (EU) št. 517/2014 Evropskega parlamenta in Sveta (glej stran 28 tega Uradnega lista).

(3) Izvedbena uredba Komisije (EU) 2015/2066 z dne 17. novembra 2015 o določitvi minimalnih zahtev in pogojev za vzajemno priznavanje za izdajanje spričeval fizičnim osebam, ki nameščajo, servisirajo, vzdržujejo, popravljajo ali razgrajujejo električne stikalne mehanizme, ki vsebujejo fluorirane toplogredne pline, ali zajemajo fluorirane toplogredne pline iz nepremičnih električnih stikalnih mehanizmov v skladu z Uredbo (EU) št. 517/2014 Evropskega parlamenta in Sveta (glej stran 22 tega Uradnega lista).

(4) Uredba Komisije (ES) št. 308/2008 z dne 2. aprila 2008 o določitvi obrazca uradnega obvestila o programih držav članic za usposabljanje in izdajanje spričeval v skladu z Uredbo (ES) št. 842/2006 Evropskega parlamenta in Sveta (UL L 92, 3.4.2008, str. 28).

PRILOGA I NEPREMIČNA OPREMA ZA HLAJENJE IN KLIMATIZACIJO TER TOPLOTNE ČRPALKE IN HLADILNE ENOTE TOVORNJAKOV HLADILNIKOV IN HLADILNIH PRIKLOPNIKOV URADNO OBVESTILO DRŽAV ČLANIC O DOLOČITVI ALI PRILAGODITVI NJIHOVIH ZAHTEV GLEDE USPOSABLJANJA IN IZDAJANJA SPRIČEVAL ZA PODJETJA IN FIZIČNE OSEBE, KI OPRAVLJAJO DEJAVNOSTI IZ ČLENA 10(1) UREDBE (EU) št. 517/2014 O FLUORIRANIH TOPLOGREDNIH PLINIH SPLOŠNE INFORMACIJE (a) Država članica (b) Organ, ki obvešča (c) Datum uradnega obvestila Del A – fizične osebe Naslednji sistemi izdajanja spričeval za fizične osebe, vključene v namestitev, popravilo, vzdrževanje, servisiranje, razgradnjo ali preverjanje uhajanj na nepremični opremi za hlajenje in klimatizacijo ter toplotnih črpalkah in hladilnih enotah tovornjakov hladilnikov in hladilnih priklopnikov, ki vsebujejo fluorirane toplogredne pline, ali zajemanje navedenih plinov iz takšne opreme, izpolnjujejo minimalne zahteve in pogoje za vzajemno priznavanje, določene v členih 4 in 10 Izvedbene uredbe Komisije (EU) 2015/2067 (1). Naslov spričevala Kategorija (I, II, III in/ali IV) Organ, ki izdaja spričevala fizičnim osebam (ime in kontaktni podatki) […] Del B – podjetja Naslednji sistem(-i) izdajanja spričeval za podjetja, vključena v namestitev, popravilo, vzdrževanje, servisiranje ali razgradnjo nepremične opreme za hlajenje in klimatizacijo ter toplotnih črpalk, ki vsebujejo fluorirane toplogredne pline, izpolnjujejo minimalne zahteve in pogoje za vzajemno priznavanje, določene v členih 6 in 10 Izvedbene uredbe (EU) 2015/2067. Naslov spričevala Organ, ki izdaja spričevala podjetjem (ime in kontaktni podatki) […] (1) Izvedbena uredba Komisije (EU) 2015/2067 z dne 17. novembra 2015 o določitvi minimalnih zahtev in pogojev za vzajemno priznavanje za izdajanje spričeval fizičnim osebam glede nepremične opreme za hlajenje in klimatizacijo ter toplotnih črpalk in hladilnih enot tovornjakov hladilnikov in hladilnih priklopnikov, ki vsebujejo fluorirane toplogredne pline, in za izdajanje spričeval podjetjem glede nepremične opreme za hlajenje in klimatizacijo ter toplotnih črpalk, ki vsebujejo fluorirane toplogredne pline, v skladu z Uredbo (EU) št. 517/2014 Evropskega parlamenta in Sveta (UL L 301, 18.11.2015, str. 28).

PRILOGA II NEPREMIČNA PROTIPOŽARNA OPREMA URADNO OBVESTILO DRŽAV ČLANIC O DOLOČITVI/PRILAGODITVI NJIHOVIH ZAHTEV GLEDE USPOSABLJANJA IN IZDAJANJA SPRIČEVAL ZA PODJETJA IN FIZIČNE OSEBE, KI OPRAVLJAJO DEJAVNOSTI IZ ČLENA 10(1) UREDBE (EU) št. 517/2014 O FLUORIRANIH TOPLOGREDNIH PLINIH SPLOŠNE INFORMACIJE (a) Država članica (b) Organ, ki obvešča (c) Datum uradnega obvestila Del A – fizične osebe Naslednji sistemi izdajanja spričeval za fizične osebe, vključene v namestitev, popravilo, vzdrževanje, servisiranje, razgradnjo ali preverjanje uhajanj na nepremični protipožarni opremi, ki vsebuje fluorirane toplogredne pline, ali zajem navedenih plinov iz nepremične protipožarne opreme, izpolnjujejo minimalne zahteve in pogoje za vzajemno priznavanje, določene v členih 5 in 13 Uredbe Komisije (ES) št. 304/2008 (1). Naslov spričevala Organ, ki izdaja spričevala fizičnim osebam (ime in kontaktni podatki) […] Del B – podjetja Naslednji sistem(-i) izdajanja spričeval za podjetja, vključena v namestitev, popravilo, vzdrževanje, servisiranje ali razgradnjo nepremične protipožarne opreme, ki vsebuje fluorirane toplogredne pline, izpolnjujejo minimalne zahteve in pogoje za vzajemno priznavanje, določene v členih 8 in 13 Uredbe (ES) št. 304/2008. Naslov spričevala Organ, ki izdaja spričevala podjetjem (ime in kontaktni podatki) […] (1) Uredba Komisije (ES) št. 304/2008 z dne 2. aprila 2008 o določitvi minimalnih zahtev in pogojev za vzajemno priznavanje za izdajanje spričeval podjetjem in osebju glede nepremičnih protipožarnih sistemov in gasilnih aparatov, ki vsebujejo določene fluorirane toplogredne pline, v skladu z Uredbo (ES) št. 842/2006 Evropskega parlamenta in Sveta (UL L 92, 3.4.2008, str. 12).

PRILOGA III ELEKTRIČNI STIKALNI MEHANIZMI URADNO OBVESTILO DRŽAV ČLANIC O DOLOČITVI/PRILAGODITVI NJIHOVIH ZAHTEV GLEDE USPOSABLJANJA IN IZDAJANJA SPRIČEVAL ZA FIZIČNE OSEBE, KI OPRAVLJAJO DEJAVNOSTI IZ ČLENA 10(1) UREDBE (EU) št. 517/2014 O FLUORIRANIH TOPLOGREDNIH PLINIH SPLOŠNE INFORMACIJE (a) Država članica (b) Organ, ki obvešča (c) Datum uradnega obvestila Naslednji sistemi izdajanja spričeval za fizične osebe, ki izvajajo namestitev, popravilo, vzdrževanje, servisiranje ali razgradnjo električnih stikalnih mehanizmov, ki vsebuje fluorirane toplogredne pline, ali zajemanje fluoriranih toplogrednih plinov iz električnih stikalnih mehanizmov, izpolnjujejo minimalne zahteve in pogoje za vzajemno priznavanje, določene v členih 3 in 7 Izvedbene uredbe Komisije (EU) 2015/2066 (1). Naslov spričevala Organ, ki izdaja spričevala fizičnim osebam (ime in kontaktni podatki) […] (1) Izvedbena uredba Komisije (EU) 2015/2066 z dne 17. novembra 2015 o določitvi minimalnih zahtev in pogojev za vzajemno priznavanje za izdajanje spričeval fizičnim osebam, ki nameščajo, servisirajo, vzdržujejo, popravljajo ali razgrajujejo električne stikalne mehanizme, ki vsebujejo fluorirane toplogredne pline, ali zajemajo fluorirane toplogredne pline iz nepremičnih električnih stikalnih mehanizmov v skladu z Uredbo (EU) št. 517/2014 Evropskega parlamenta in Sveta (UL L 301, 18.11.2015, str. 22).

PRILOGA IV OPREMA, KI VSEBUJE TOPILA NA OSNOVI FLUORIRANIH TOPLOGREDNIH PLINOV URADNO OBVESTILO DRŽAV ČLANIC O DOLOČITVI/PRILAGODITVI NJIHOVIH ZAHTEV GLEDE USPOSABLJANJA IN IZDAJANJA SPRIČEVAL ZA FIZIČNE OSEBE, KI OPRAVLJAJO DEJAVNOSTI IZ ČLENA 10(1) UREDBE (EU) št. 517/2014 O FLUORIRANIH TOPLOGREDNIH PLINIH SPLOŠNE INFORMACIJE (a) Država članica (b) Organ, ki obvešča (c) Datum uradnega obvestila Naslednji sistemi izdajanja spričeval za fizične osebe, vključene v zajemanje topil na osnovi fluoriranih toplogrednih plinov iz opreme, izpolnjujejo minimalne zahteve in pogoje za vzajemno priznavanje, določene v členih 3 in 7 Uredbe Komisije (ES) št. 306/2008 (1). Naslov spričevala Organ, ki izdaja spričevala fizičnim osebam (ime in kontaktni podatki) […] (1) Uredba Komisije (ES) št. 306/2008 z dne 2. aprila 2008 o določitvi minimalnih zahtev in pogojev za vzajemno priznavanje za izdajanje spričeval osebju, ki zajema nekatera topila na osnovi fluoriranih toplogrednih plinov iz opreme, v skladu z Uredbo (ES) št. 842/2006 Evropskega parlamenta in Sveta (UL L 92, 3.4.2008, str. 21).

PRILOGA V KLIMATSKE NAPRAVE V MOTORNIH VOZILIH URADNO OBVESTILO DRŽAV ČLANIC O DOLOČITVI/PRILAGODITVI NJIHOVIH ZAHTEV GLEDE USPOSABLJANJA IN KVALIFIKACIJE ZA FIZIČNE OSEBE, KI OPRAVLJAJO DEJAVNOSTI IZ ČLENA 10(1) UREDBE (EU) št. 517/2014 O FLUORIRANIH TOPLOGREDNIH PLINIH SPLOŠNE INFORMACIJE (a) Država članica (b) Organ, ki obvešča (c) Datum uradnega obvestila Naslednji programi usposabljanja za fizične osebe, vključene v zajemanje fluoriranih toplogrednih plinov iz klimatskih naprav v motornih vozilih, izpolnjujejo minimalne zahteve in pogoje za vzajemno priznavanje, določene v členih 2(1) in 5 Uredbe Komisije (ES) št. 307/2008 (1). Naslov potrdila Organ, ki izdaja potrdila fizičnim osebam (ime in kontaktni podatki) […] (1) Uredba Komisije (ES) št. 307/2008 z dne 2. aprila 2008 o določitvi minimalnih zahtev za programe usposabljanja in pogojev za vzajemno priznavanje potrdil o usposabljanju za osebje glede klimatskih naprav v nekaterih motornih vozilih, ki vsebujejo določene fluorirane toplogredne pline, v skladu z Uredbo (ES) št. 842/2006 Evropskega parlamenta in Sveta (UL L 92, 3.4.2008, str. 25).